
SAV (Sports Activity Vehicle) με κορυφαία εμφάνιση: 

Σπορ Πακέτο Μ για τη BMW X5.

Τεχνολογία ανάρτησης προσαρμοσμένη για κορυφαία δυναμική συμπεριφορά, ξεχωριστή, αποκλειστική, και σπορ σχεδίαση εσωτερικού.

Επιτυχία SAV: Οι πωλήσεις των BMW X3 και BMW X5 ξεπέρασαν το ένα εκατομμύριο.
Μόναχο. Χάρη στην κορυφαία δυναμική συμπεριφορά της, η νέα BMW X5 έχει διασφαλίσει pole position στην κατηγορία της. Οι επιδόσεις του μεγάλου Sports Activity Vehicle (SAV) της BMW μπορούν τώρα να προβληθούν ακόμα περισσότερο. Για πρώτη φορά διατίθεται ένα Σπορ Πακέτο M για τη BMW X5, τονίζοντας περαιτέρω και υπογραμμίζοντας οπτικά και ουσιαστικά τις δυναμικές δυνατότητες του αυτοκινήτου. Το Σπορ Πακέτο M  περιλαμβάνει εξωτερικά στοιχεία που προσδίδουν  δυναμική αισθητική, σπορ χαρακτήρα στο εσωτερικό και σπορ ανάρτηση. Έτσι, η νέα BMW X5 θα ισχυροποιήσει την υπεροχή της έναντι των αντιπάλων της. 

Μία BMW X5 με Σπορ Πακέτο Μ προβάλλει τις δυναμικές της αρετές διακριτικά, κομψά αλλά και με τρόπο άμεσα αναγνωρίσιμο, χρησιμοποιώντας εξωτερικά στοιχεία στο χρώμα του αμαξώματος. Εκτός από τους προφυλακτήρες, τα μαρσπιέ και τις προστατευτικές λωρίδες  των θυρών, οι τονισμένοι θόλοι των τροχών υιοθετούν επίσης τη χαρακτηριστική σχεδίαση M. Εναλλακτικά, αντί των ζαντών αλουμινίου M, 19 ιντσών με ακτίνες V που περιλαμβάνονται στο Σπορ Πακέτο Μ, υπάρχει η δυνατότητα τοποθέτησης των προαιρετικών ζαντών Μ 20 ιντσών. Και στις δύο περιπτώσεις, οι εμπρός και πίσω τροχοί εφοδιάζονται με ελαστικά διαφορετικών διαστάσεων, σχεδιασμένα αποκλειστικά για τη BMW X5. Η ρύθμιση της σπορ ανάρτησης (με γνώμονα τις υψηλότερες ταχύτητες) που περιλαμβάνεται επίσης στο Σπορ Πακέτο Μ ολοκληρώνουν τα μέτρα αναβάθμισης της δυναμικής συμπεριφοράς. 

Το BMW Individual Exterior Line που περιλαμβάνει αλουμινένια πλαίσια παραθύρων με σατινέ φινίρισμα και οι ράγες οροφής BMW Individual σε πολύ γυαλιστερή απόχρωση (shadow line) τονίζουν στο μέγιστο τη μοναδικότητα του μοντέλου. Ηλεκτρικά ρυθμιζόμενα σπορ καθίσματα για τον οδηγό και το συνοδηγό, ένα δερμάτινο τιμόνι  M, αλουμινένιες διακοσμητικές επενδύσεις στο εσωτερικό (βουρτσισμένα κατά μήκος) και ανθρακί επένδυση οροφής BMW Individual μετατρέπουν το εσωτερικό της BMW X5 με Σπορ Πακέτο Μ σε μία πραγματικά μοναδική οδηγική εμπειρία SAV.

Επιπλέον, τα στοιχεία του Σπορ Πακέτου Μ μπορούν να συνδυαστούν με άλλες επιλογές από τα προγράμματα BMW και BMW Individual, ώστε να μπορεί ο πελάτης να διαμορφώσει τη BMW X5 του σύμφωνα με τις ιδιαίτερες, προσωπικές του προτιμήσεις. Για παράδειγμα, η ευελιξία παίρνει ακόμα μεγαλύτερες διαστάσεις με το πακέτο ανάρτησης Adaptive Drive, που περιλαμβάνει ενεργό έλεγχο ανάρτησης και ηλεκτρονικό έλεγχο απόσβεσης, και επιπρόσθετα με τη χρήση του ενεργού συστήματος διεύθυνσης (active steering). Επίσης, εκτός από τις απλές και μεταλλικές αποχρώσεις αμαξώματος από την παλέτα της X5, διατίθενται επίσης οι μεταλλική βαφή carbon black της M και ruby black και pearl silver της BMW Individual. Ξεχωριστές επενδύσεις ξύλου στο εσωτερικό και πλήρως ρυθμιζόμενα καθίσματα comfort για τον οδηγό και το συνοδηγό ολοκληρώνουν την εκτενή γκάμα επιλογών. 

Κορυφαία δυναμική συμπεριφορά και υποδειγματική πρόσφυση εντός και εκτός δρόμου: αυτός ο συνδυασμός είναι το μυστικό για την παγκόσμια φήμη της BMW X5 και τη φιλοσοφία των μοντέλων SAV. Η BMW έχει πουλήσει πάνω από ένα εκατομμύριο SAV σε όλο τον κόσμο – μία επιτυχία, που η BMW X5 κατέκτησε μαζί με τη BMW X3 και η οποία επιβεβαιώνει τις εντυπωσιακές δυνατότητες αυτής της premium κατηγορίας οχημάτων.
Με το λανσάρισμα της BMW X5 το 1999, η BMW εγκαινίασε την πρωτοποριακή κατηγορία Sports Activity Vehicle (SAV). Το 2003, παρουσιάστηκε η πιο συμπαγής, και ευέλικτη BMW X3. Από τότε που κυκλοφόρησαν τα μοντέλα SAV, οι πωλήσεις τους συμβάλλουν σημαντικά στη συνεχή ανάπτυξη του BMW Group. Στη Γερμανική αγορά, οι BMW X5 και BMW X3 παίζουν σημαντικό ρόλο, όχι μόνο στην κατηγορία SAV, καθώς κατέχουν κορυφαίες θέσεις στους πίνακες ταξινομήσεων καινούργιων αυτοκινήτων.
ΜΟΝΟ ΓΙΑ ΔΗΜΟΣΙΟΓΡΑΦΟΥΣ 

Διεύθυνση Εταιρικής Επικοινωνίας 























































PAGE  

[image: image2.wmf] 

_1157981002.doc
[image: image1.png]






